

 R O M Â N I A

ASOCIAŢIA CADRELOR DE CHIMIE MILITARĂ ÎN REZERVĂ ŞI ÎN RETRAGERE „COSTIN D. NENIŢESCU” Şos.Olteniţei, nr.225, Sector 4, BUCUREŞTI, CP 041309; CIF: Seria A Nr.1007755 Nr.Sent.Civ.: 79/A-PJ/2002, Jud.Sect.4; Nr.Înreg.Reg.Naț.Asoc.: 53/15.10.2002 Tel.0755104648/0722380069 /0724323249, Website: acchmrr.ro;

**MESAJ**

**ocazionat de împlinirea a 60 ani de la înfiinţarea**

**Batalionului 173 Protecţie Antichimică/Protecţie N.B.C.**

**14.03.1963-14.03.2023**

**Stimaţi OSTENITORI ai Chimiei Militare, în activitate, în rezervă şi în retragere,**

**L**a 4 iulie 1951, data înfiinţării Comandamentului Trupelor Chimice în subordinea acestuia este semnalată existenţa Batalionului 976 Aruncătoare de Flăcări Independent în garnizoana Vaslui.

**B**atalionului 976 Aruncătoare de Flăcări (3 Cp.Ar.Flc.Uș., 3 Cp.Ar.Flc.Gr., Cp.Șc.Sg./Grd.) se desfiinţează în 1962, iar prin ordinul M.F.A. nr.41 din 10.01.1962, ia fiinţă Batalionul 27 Aruncătoare de Flăcări, în cazarma 363 Vaslui.

**B**atalionul 27 Aruncătoare de Flăcări este desfiinţat în martie 1963, formând nucleele Batalionului 173 Protecţie Antichimică-Vaslui şi Batalionului 187 Pr.Ach.-Oradea.

**L**a 14.03.1963, s-a înfiinţat **Batalionul 173 Protecţie Antichimică** (Vaslui) subordonat Armatei a 2-a.

**C**a urmare a restructurării armatei, la 15.08.1998, a fost desfiinţat.

**Î**n cei 35 ani de activitate s-au realizat acţiuni notabile pentru ISTORIA CHIMIEI MILITARE-să evocăm evenimentele importante din evoluţia armei, să cinstim faptele memorabile ale personalităţilor contributoare la înfiinţarea şi parcursul armei, să conservăm, să sporim și să perpetuam tradiţiile.

**G**aleria comandanţilor este ilustrată de col.MORARU Ion, col. BUTOIU Neculai, col. GIURGIU

Arghir, lt.col. CÂRCU Dragoş. col. CHEŞA Traian, col. ILIE Vasile, col. CĂPĂŢÂNA Constantin.

**S**uita şefilor de stat major: col. Butoiu Neculai, col. NOURESCU Virgiliu, lt.col. CÂRCU Dragoş, lt.col. CHIMU Ioan, col. CHEŞA Traian, col. IORDACHE Teofil, col. TUDOR Constantin.

**D**easemenea, nenumăraţi ofiţeri, maiştri militari şi subofiţeri în majoritate chimişti, dar şi de alte arme, au acţionat pentru gloria unităţii, neprecupeţind niciun efort pentru îndeplinirea obiectivelor, responsabilităţilor şi sarcinilor care le-au revenit.


**M**enţionăm şi personalul civil fără al cărui aport la buna desfăşurare a activităţilor nu erau posibile rezultatele meritorii ale unităţii în toată existenţa sa.


**L**a ceas sărbătoresc vă adresăm din adâncul sufletului numai urări de bine, zile senine, linişte şi pace sufletească!

**S**ă nu ne uităm patronii spirituali ai chimiştilor militari-**Sfinţii Împăraţi Constantin şi Maica sa Elena** care ne veghează şi ne ocrotesc!

**U**n moment de aducere aminte şi aprinderea candelei din suflet pentru toţi făuritorii istoriei trupelor! **Î**mpreună să purtăm mai departe tradiţiile acestei arme de elită a Armatei României!

***LA MULŢI ANI onoraţi şi stimaţi camarazi de armă!***







1. din 2